**Tvoja ljubav**

Nisam djevojka koja moli,

Nisam djevojka koja kleči.

Ja sam samo ona koja luta,

Ja sam samo ona koja sreću traži.

Ja sam samo na svijetu mala mrva,

Ja sam ona koja za ljubav gine prva.

A sudba je htjela da upoznam tvoja oka dva,

Sudbina je htjela da upoznam tebe anđela.

Al' ona tad nije znala da ti drugu voliš,

Nije ona tada znala gdje je srce tvoje,

Nije ona znala da ti nećeš biti sunce moje.

I tako ću ja dalje lutati cestama tvojim, nadajući se anđelu novom

Molit ću Boga dragoga:“ Čuvaj ovog princa, čuvaj ovog anđela!“

I pamtit ću riječi majke svoje:“ Na sve misli dragi Bog,

Nije vrijedno kćeri moja, srce dati voljenom, ako suđen ti nije.

Bolje suzama žaliti nego sreću na mašti graditi.“

U grudima će mi uvijek žarit' ljubav,

Ljubav koju prema tebi gajim,

Ljubav koju sam odlučila da tajim.

Uvijek ona će gorjet

Makar se zbog nje opekla

Makar zbog nje dno dotakla.

Ljubav će me ta do neba dizati,

Zbog nje ću sreću postizati,

Ali ti nećeš biti kraj mene tu

Ne onako kako ja želim-

I u dobru i u zlu.

 Melani Jurajić, 7.razred